**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ZMLUVA O POSKYTNUTÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva a Mgr. Gabriela Dikošová, člen predstavenstva - CFO, kontaktná osoba pre technické veci: Ing. Svetozár Buc, telefón: +421 (0)2 5950 3451, e-mail: buc.svetozar@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie Služby z dôvodu, že z výsledku pravidelnej ročnej prehliadky vyplynula potreba výmeny niektorých opotrebovaných komponentov za nové po 10 rokoch činnosti podúrovňového sústruhu TUP650 podľa internej smernice ER 97/2017 o obstarávaní v podmienkach DPB, a.s., označenú interným číslom CP 16/2025 na predmet zákazky „Oprava podúrovňového sústruhu TUP650“;
2. Poskytovateľ sa stal úspešným uchádzačom zákazky zrealizovanej Objednávateľom pod interným označením CP 16/2025 na predmet zákazky „**Oprava podúrovňového sústruhu TUP650**“; a
3. Zmluvné strany majú záujem upraviť si vzájomné práva a povinnosti súvisiace s poskytnutím Služby;

**DOHODLO sa nasledovné**:

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena za Službu** znamená celková cena za Službu vo výške [doplniť] EUR (slovom: [doplniť] EUR) bez DPH;
3. **Služba** znamená oprava podúrovňového sústruhu TUP650, ktorého súčasťou sú aj servisné práce spojené s demontážou poškodených a opotrebovaných náhradných dielov a spätnou montážou nových náhradných dielov podľa Prílohy č. 1 Zmluvy, zároveň nastavenie parametrov – vôli a tolerancií, odskúšanie stroja, softvérové nastavenie, pričom Služba je riadne ukončená Skúšobným protokolom vystavený Poskytovateľom;
4. **Miesto plnenia** znamená Jurajov Dvor - Vajnorská 124, 831 03 Bratislava;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod; pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs>;
9. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **Predmet Zmluvy**
11. Predmetom Zmluvy je záväzok:
12. Poskytovateľ poskytnúť pre Objednávateľa Službu; a
13. Objednávateľa zaplatiť Poskytovateľovi Cenu za Službu;

a to za podmienok stanovených Zmluvou.

2.2 Poskytovateľ sa zaväzuje poskytovať pre Objednávateľa Službu na základe 1 (jednej) písomnej objednávky. Takto vystavená objednávka bude podkladom pre fakturáciu podľa článku 4 Zmluvy. Objednávka bude písomná. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom a je podkladom pre fakturáciu podľa článku 4 bod 4.2 Zmluvy

* 1. Objednávateľ sa za poskytnutie Služby zaväzuje zaplatiť Poskytovateľovi Cenu vo výške a za podmienok dojednaných v článku 4 Zmluvy.
	2. Zmluvné strany sa dohodli, že Poskytovateľ je povinný poskytnúť Službu vo vlastnom mene a na vlastnú zodpovednosť a nebezpečenstvo podľa pokynov Objednávateľa, v rozsahu a spôsobom uvedeným v Objednávke, podľa tejto Zmluvy, v súlade s príslušnými technickými normami STN a EN, v súlade s príslušnými platnými a účinnými právnymi predpismi v Slovenskej republike, samostatne a s odbornou starostlivosťou a za účelom dosiahnutia vysokej kvality a dlhej životnosti poskytnutej Služby.
1. **PODMIENKY POSKYTOVANIA SLUŽBY**
	1. Poskytovateľ sa zaväzuje poskytnúť Službu podľa objednávky riadne a včas v lehote najneskôr **do 14 (štrnásť) týždňov** odo dňa doručenia objednávky. Meniť lehotu plnenia možno len po vzájomnej dohode Zmluvných strán.
	2. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy. Poskytovateľ zodpovedá Objednávateľovi za poskytnutie Služby v celom rozsahu bez ohľadu na osobu, ktorá Službu skutočne vykonáva. Poskytovateľ potvrdzuje, že bol oboznámený so zámerom Objednávateľa a že je oboznámený s podmienkami, za ktorých má Službu poskytnúť.
	3. Služba vrátane servisného plnenia a softvérového nastavenia bude plne vykonávaná v Mieste plnenia uvedenom v článku 1 bode 1.1 písm. (c) Zmluvy, pričom Zmluvné strany pri preberaní spíšu Protokol o odovzdaní a prevzatí, ktorý bude potvrdený zástupcami Zmluvných strán. Momentom odovzdania Podúrovňového sústruhu TUP650 Poskytovateľovi znáša nebezpečenstvo škody Poskytovateľ a to až do riadneho odovzdania a prevzatia Podúrovňového sústruhu TUP650 Objednávateľovi, napriek tomu, že Podúrovňový sústruh TUP650 je po celý čas trvania Zmluvy vo vlastníctve Objednávateľa.
	4. Poskytovateľ je povinný pri poskytovaní Služby používať nové a originálne náhradné diely určené pre Podúrovňový sústruh TUP650 a na požiadanie Objednávateľovi bezodkladne predložiť faktúry na všetky použité nové náhradné diely od autorizovaného predajcu v súvislosti s poskytnutím Služby. Poskytovateľ je zároveň povinný spolu s odovzdaním Podúrovňového sústruhu TUP650 vrátiť Objednávateľovi aj pôvodný vymenený náhradný diel.
	5. Poskytovateľ sa bude riadiť zadaním v súlade so Zmluvou, pokynmi Objednávateľa, písomnými dohodami Zmluvných strán, vyjadreniami a rozhodnutiami. Poskytovateľ je povinný počas celej doby poskytovania Služby plniť pokyny Objednávateľa, pričom v prípade potreby je zároveň povinný upozorniť Objednávateľa na nevhodnosť jeho pokynov.
	6. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
	7. Poskytovateľ sa zaväzuje v prípade potreby zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutými v súvislosti s poskytnutím Služby, v prípade ak je to potrebné.
	8. Poskytovateľ je povinný po poskytnutí Služby spolu s Podúrovňovým sústruhom TUP650 odovzdať Objednávateľovi:
2. kópiu príslušnej objednávky;
3. kópiu príslušného protokolu o odovzdaní a prevzatí Podúrovňového sústruhu TUP650 na poskytnutie Služby;
4. pôvodné vymenené náhradné diely podľa tohto článku bod 3.4 Zmluvy;
5. Protokol o vykonanej skúške – Skúšobný protokol po oprave Podúrovňového sústruhu TUP650 a
6. dodací list.
	1. Poskytovateľ odovzdá Podúrovňový sústruh TUP650 Objednávateľovi v termíne podľa Zmluvy a Objednávateľ potvrdí prevzatie Podúrovňového sústruhu TUP650 bez výhrad na dodacom liste. Zmluvné strany sa dohodli, že potvrdením dodacieho listu bez výhrad Objednávateľom je príslušná časť Služby poskytnutá.
	2. V prípade, že odovzdaná Služba vykazuje akékoľvek vady, Objednávateľ nie je povinný Službu prevziať až do úplného odstránenia vád. Poskytovateľ je povinný odstrániť zistené vady Služby najneskôr do 5 (piatich) Pracovných dní odo dňa ich oznámenia Objednávateľom.
	3. V prípade, že Podúrovňový sústruh TUP650 po poskytnutí Služby nebude prevádzkyschopný, znáša všetky náklady Poskytovateľ.
	4. Poskytovateľ je povinný v rámci poskytnutia Služby vykonať v prípade potreby aj update príslušného softvéru, prípadne vykonať také úpravy softvéru, ktoré zabezpečia riadnu funkčnosť príslušného softvéru Podúrovňového sústruhu TUP650 podľa tejto Zmluvy. Za týmto účelom Poskytovateľ prehlasuje, že má všetky oprávnenia na update a/alebo inú úpravu príslušného softvéru Podúrovňového sústruhu TUP650. V prípade, ak Poskytovateľ nebude týmito oprávneniami disponovať, zakladá to právo Objednávateľa na odstúpenie od Zmluvy a zároveň sa Poskytovateľ zaväzuje uhradiť všetky vzniknuté nároky tretích strán.
7. **CENA ZA SLUŽBU A PLATOBNÉ PODMIENKY**
8. Zmluvné strany sa dohodli, že Cena za poskytnutú Službu je stanovená v článku 1 bode 1.1 písm. (a) Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov, pričom zahŕňa aj náklady na dopravu, náhradné diely, iný materiál, cestovné náklady, náklady za ubytovanie, mzdové náklady a iné náklady Poskytovateľa do/z Miesta plnenia,  náklady na servisné práce, nastavenie parametrov vôli a tolerancií, odskúšanie stroja a update softvéru v zmysle tejto Zmluvy. Pri DPH sa bude postupovať podľa osobitných predpisov.
9. Právo Poskytovateľa na zaplatenie Ceny za Službu vzniká riadnym poskytnutím Služby podľa článku 3 bod 3.9 Zmluvy. Poskytovateľ vystaví Objednávateľovi faktúru na zaplatenie Ceny za Službu na základe objednávky podľa článku 2 bodu 2.2 Zmluvy a doručí ju Objednávateľovi najneskôr do 3 (troch) Pracovných dní odo dňa poskytnutia Služby, pričom prílohami faktúry budú dokumenty podľa článku 3 bod 3.8 Zmluvy.
10. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, číslo objednávky, ku ktorej sa faktúra vzťahuje a prílohy podľa článku 3 bod 3.9 Zmluvy. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
11. Cena za Službu je splatná do **30 (tridsať) dní** odo dňa doručenia faktúry Objednávateľovi. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
12. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ poskytuje záruku **24 (dvadsaťštyri) mesiacov na nové vymenené náhradné diely a 12 (dvanásť) mesiacov na poskytnutú Službu**, pričom záručné doby začínajú plynúť odo dňa riadneho poskytnutia Služby podľa článku 3 bod 3.9 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na poskytnutej Službe.
	2. Poskytovateľ ručí za to, že poskytnutá Služba bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že poskytnutá Služba bude bez vád, ktoré by rušili alebo znižovali hodnotu alebo schopnosť jeho používania k určeným účelom.
	3. Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady Služby, ktoré Objednávateľ zistil po prevzatí Služby. Objednávateľ je povinný Poskytovateľovi písomne oznámiť vadu Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu písomne oznámi Poskytovateľovi vady Služby, ktoré sa vyskytli v rámci záručnej doby, pričom v oznámení popíše vady a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.
	5. Poskytovateľ je povinný odstrániť vady Služby **bezodkladne, najneskôr však do 15 (pätnástich) Pracovných dní** odo dňa doručenia písomnej reklamácie Objednávateľa.
	6. Pokiaľ Poskytovateľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 5.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	7. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Poskytovateľa.
	8. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval. Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.
	9. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
13. **SANKCIE**
14. Objednávateľ je oprávnený uplatňovať si zmluvnú pokutu vo výške 150 EUR (slovom: jednostopäťdesiat eur) za každý deň omeškania, ak je Poskytovateľ v omeškaní s termínom poskytnutia Služby podľa príslušnej objednávky.
15. Poskytovateľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej sumy.
16. V prípade omeškania Poskytovateľa s odstraňovaním vád Služby v záručnej dobe podľa článku 5 Zmluvy je Objednávateľ oprávnený uplatňovať si zmluvnú pokutu vo výške 100 EUR (slovom: jednosto eur) za každý deň omeškania.
17. V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z Ceny za Službu podľa článku 1 bod 1.1 písm. (a) Zmluvy.
18. V prípade, ak Poskytovateľ poruší povinnosť uvedenú v článku 3 bode 3.12 Zmluvy, je Objednávateľ oprávnený si u Poskytovateľa uplatniť zmluvnú pokutu vo výške 5 000 (slovom: päťtisíc eur) za každé porušenie.
19. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1, 6.3, 6.4 a/alebo 6.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa. Uplatnením zmluvnej pokuty nie je dotknuté právo Objednávateľa na náhradu škody.
20. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
21. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
22. **VYHLÁSENIA A ZÁRUKY**
	1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora v prípade, že sa naňho registračná povinnosť vzťahuje;
4. uzatvorenie alebo plnenie Zmluvy s Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
	1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku v bod 7.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
	2. Porušenie povinnosti Poskytovateľa spôsobené nepravdivosťou alebo neúplnosťou niektorého z vyhlásení uvedených v tomto článku bod 7.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
	3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
	1. Poskytovateľ berie na vedomie, že Objednávateľ má záujem o poskytnutie Služby v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Poskytovateľ zaväzuje pri poskytovaní Služby najmä:

1. zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na poskytovaní Služby podieľať;
2. pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s poskytovaním Služby;
4. dodržiavať rovnosť pracovných podmienok a bezpečnosti práce.

Splnenie požiadaviek spoločensky zodpovedného verejného obstarávania podľa tohto bodu Zmluvy sa Poskytovateľ zaväzuje zaistiť aj u svojich Subdodávateľov.

1. **KOMUNIKÁCIA ZMLUVNÝCH STRÁN**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
2. v deň doručenia zásielky, ak bola zásielka doručená osobne alebo kuriérnou službou; alebo
3. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
4. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.
5. **TRVANIE A ZÁNIK ZMLUVY**
	1. Zmluvné strany sa dohodli, že Zmluva sa uzatvára na dobu určitú, a to do okamihu splnenia všetkých zmluvných záväzkov, ktoré Zmluvným stranám vyplývajú zo Zmluvy.
	2. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 9.3 až 9.6 Zmluvy, jednostranným vypovedaním Zmluvy podľa tohto článku bod 9.9 Zmluvy, alebo písomnou dohodou Zmluvných strán.
	3. Zmluvné strany sa dohodli, že odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	4. Za podstatné porušenie Zmluvy Objednávateľ považuje prípady, ak:
6. Poskytovateľ nedodrží lehotu poskytnutia Služby podľa článku 3 bod 3.1 Zmluvy a/ alebo objednávky;
7. Poskytovateľ neposkytne Službu riadne a v rozsahu dohodnutom podľa Zmluvy a /alebo objednávky;
8. Poskytovateľ neposkytne Službu za cenu uvedenú v článku 1 bode 1.1 písm. (a) Zmluvy;
9. Poskytovateľ poverí poskytnutím Služby také osoby, ktoré nie sú odborne spôsobilé na poskytovanie príslušných Služieb;
10. Poskytovateľ poskytne Službu spôsobom, ktorý je v rozpore so Zmluvou alebo s príslušnými zákonmi a pri poskytovaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
11. Poskytovateľ preukázateľne dodá nekvalitne poskytnutú Službu, ktorá nezodpovedá účelu Zmluvy;
12. Poskytovateľ poruší povinnosti mu uložené v článku 3 bode 3.12 Zmluvy;
13. Poskytovateľ nevybaví reklamáciu v súlade s článkom 5 Zmluvy;
14. nastane skutočnosť podľa článku 7 bod 7.3 Zmluvy.
	1. Objednávateľ má taktiež právo odstúpiť od Zmluvy, ak Poskytovateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
	2. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 7 bod 7.4 a/alebo 7.5 Zmluvy ukáže ako nepravdivé.
	3. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za poskytnutú Službu a dodávky vykonané v súlade so Zmluvou do okamihu odstúpenia Objednávateľa od Zmluvy má Poskytovateľ nárok na úhradu alikvotnej časti z dohodnutej Ceny za Službu. Objednávateľ je oprávnený do záverečného vyúčtovania započítať straty, škody a sankcie vzniknuté v dôsledku porušenia zmluvných povinností zo strany Poskytovateľa a do doby vysporiadania je oprávnený zadržať neuhradené platby.
	6. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky doručené Poskytovateľovi pred dátumom odoslania výpovede Poskytovateľovi zostávajú platné a budú vysporiadané v zmysle ustanovení Zmluvy.
	7. Zmluvné strany sa dohodli, že Zmluva zaniká aj na základe písomnej dohody Zmluvných strán.
15. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Prílohy Zmluvy:

Príloha 1 – Špecifikácia Služby a jednotkové ceny

**PRÍLOHA 1**

**ŠPECIFIKÁCIA SLUŽBY A JEDNOTKOVÉ CENY**

Predmetom zmluvy je Služba – oprava podúrovňového sústruhu TUP650, a to v nasledovnom rozsahu:

1. Servisné práce spojené s demontážou poškodených a opotrebovaných dielov a spätnou montážou nových náhradných dielov podľa Tabuľky č. 1, pre rôzne časti sústruhu A), B), C), D), E).
2. Nastavenie parametrov - vôlí a tolerancií.
3. Odskúšanie stroja, softvérové nastavenie.
4. Protokol o odskúšaní stroja – skúšobný protokol.

Zoznam nových náhradných dielov určených na výmenu za poškodené a opotrebované diely.

|  |  |  |  |
| --- | --- | --- | --- |
| **P. č.**  | **Popis** | **Označenie** | **Množstvo (ks)** |
| 1. **Diely potrebné pre opravu podpier stroja**
 |
| 1. | Adaptér | R00-0326-009-00A | 2 |
| 2. | Pero do drážky | R00-0326-005-00A | 4 |
| 3. | Rozperka | R00-0296-009-00B | 2 |
| 1. **Diely potrebné na opravu vodiacich kladiek sústruhu**
 |
| 4. | Držiak hriadeľa | R00-0365-002-0C | 2 |
| 5. | Prídržná doska (príruba, veko) | R00-0355-003-0B | 2 |
| 6. | Krúžok | R00-0355-004-0A | 2 |
| 7. | Príruba (veko) | R00-0365-009-00 | 2 |
| 8. | Krúžok | R00-0355-005 | 2 |
| 9. | Krúžok | R00-0355-006 | 2 |
| 10. | Krúžok | R00-0355-007 | 2 |
| 11. | Krúžok | R00-0355-013 | 2 |
| 12. | Krúžok | R00-0355-008 | 2 |
| 13. | Guľôčkové ložisko | 6004 2Z | 2 |
| 14. | Guľôčkové ložisko s kosouhlým stykom | 7008E | 2 |
| 15. | Radiálne valčekové ložisko | NUP207E | 2 |
| 16. | Axiálne guľôčkové ložisko | 51210 | 2 |
| 17. | Ihličkové ložisko | NA 6911 | 2 |
| 1. **Diely potrebné na výmenu ložísk v hrotoch**
 |
| 18. | Hrot | R00-0294-009-00 | 2 |
| 19. | Ihličkové ložisko | NA 6916 | 2 |
| 20. | Axiálne valčekové ložisko | K 81211 | 2 |
| 21. | Valčekové ložisko | NJ2210 | 2 |
| 1. **Diely potrebné pre opravu sediel (suportu) sústruhu**
 |
| 22. | Točná skrutka | R00-0496-002-00 | 1 |
| 23. | Axiálne guľôčkové ložisko | 51107 | 1 |
| 24. | Axiálne guľôčkové ložisko | 51207 | 1 |
| 25. | Guľôčkové ložisko | 6007 | 1 |
| 1. **Ostatné diely na výmenu**
 |
| 26. | Pružina | R00-0192-007-00 | 2 |
| 27. | Senzor | 17.11BC.03 | 4 |
| 28. | Spínač motora | 3RV 2021-1AA10 | 1 |
| 29. | Pohonné kladky |  | 4 |
| 30. | Pevný hrebeň drviča | K35-0101-S04-00 | 2 |
| 31. | Vložka filtra na odsávanie prachu | Ultraweb-FR | 2 |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Milan Donoval

Funkcia: podpredseda predstavenstva - CTO

1. Meno: Mgr. Gabriela Dikošová
2. Funkcia: člen predstavenstva - CFO
3. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]
3. Meno: [doplniť]
4. Funkcia: [doplniť]